turjo4nis/wikipedia-bn-dump-20250701 huggingface dataset:
মামলুক

মামলুক () দ্বারা রাজার “সম্পত্তি” বা “অধীন দাস” বোঝানো হয়।

আরো নির্দিষ্টভাবে, মামলুক দ্বারা বোঝায়,
খোয়ারিজমীয় রাজবংশ (পারস্য) (১০৭৭-১২৩১)
মামলুক সালতানাত (দিল্লি) (১২০৬-১২৯০)
মামলুক সালতানাত (কায়রো) (১২৫০-১৫১৭)
ইরাকের মামলুক রাজবংশ (১৭০৪-১৮৩১, উসমানীয় ইরাকের অধীন)

মিশরের মামলুকরা সবচেয়ে দীর্ঘস্থায়ী মামলুক শাসন কায়েম করে। কিপচাক ও অন্যান্য অনেক তুর্কীয় জনগোষ্ঠী থেকে সংগৃহীত দাস সৈনিকদের মধ্য থেকে এই শাসন প্রতিষ্ঠিত হয়। এই দাসরা ছিল সিরকাসিয়ান ও জর্জিয়ান বংশোদ্ভূত। তবে বুরজি মামলুক সালতানাতে বলকান (আলবেনিয়ান, গ্রীক ,দক্ষিণ স্লাভিক) বংশোদ্ভূত অনেক মামলুক ছিল।

মামলুকরা সরাসরি সুলতানের তত্ত্বাবধানে দীক্ষা ও প্রশিক্ষণ গ্রহণ করতেন। সুলতান তাদের জন্য নীলনদের রাওজা দ্বীপে একটি সামরিক ঘাঁটি নির্মাণ করে দেন। এখানে মামলুকরা সামরিক প্রশিক্ষণের পাশাপাশি ধর্মীয় ও আদর্শিক দীক্ষাও গ্রহণ করতেন।

মামলুকদের মধ্যে একে অপরের সাথে অনেক ভালো সম্পর্ক ছিল। সহপাঠীদের মধ্যে ছিল 'খুশদাশিয়া' বা সাথী সম্পর্ক। আর মনিবদের সাথে ছিল ছাত্র-উস্তাদ সম্পর্ক। মনিবরা তাদের মামলুকদের সাথে গোলামের মতো ব্যবহার করতেন না; বরং উস্তাদের জন্য ছাত্রের সাথে যেমন আচার ব্যবহার করা দরকার, সেভাবেই করতেন।

সময়ের সাথে সাথে মামলুকরা বিভিন্ন মুসলিম সমাজে শক্তিশালী হয়ে উঠে। মিশর ছাড়াও লেভান্ট, মেসোপটেমিয়া ও ভারতে মামলুকরা রাজনৈতিক ও সামরিক শক্তি অর্জন করেছিল। কিছু ক্ষেত্রে সুলতানের পদ লাভ করে। অন্যান্য ক্ষেত্রে স্থানীয় আমির বা বে হিসেবে তারা দায়িত্ব পায়। মিশর ও সিরিয়ায় মামলুকরা সালতানাত প্রতিষ্ঠা করেছিল যা মামলুক সালতানাত (১২৫০-১৫১৭) বলে পরিচিত। আইন জালুতের যুদ্ধে মামলুক সালতানাত ইলখানাতের সেনাদের পরাজিত করে। ক্রুসেডারদের সাথে লড়াইয়ের মাধ্যমে ১২৯১ সালের মামলুকরা তাদেরকে সিরিয়া থেকে বিতাড়িত করে এবং ১৩০২ সালের মধ্যে ক্রুসেডের যুগ শেষ হয়।

ক্রয় করার পর মামলুকদের অবস্থান অন্যান্য দাসদের চেয়ে উপরে থাকত। অন্যান্য দাসদেরকে অস্ত্র বহন ও নির্দিষ্ট কিছু কাজ করার অনুমতি ছিল না। আইয়ুবীয় রাজবংশের সময় থেকে মুহাম্মদ আলি পাশার সময় পর্যন্ত মিশরে মামলুকদেরকে “প্রকৃত শাসক” হিসেবে বিবেচিত হত। স্বাধীন মুসলিমদের চেয়ে তাদের সামাজিক মর্যাদা উপরে ছিল।

আরও দেখুন
বাহরি রাজবংশ
বুরজি রাজবংশ
কসাক জাতি
সামন্ত্রতন্ত্র
মামলুক যুগে জেরুজালেম
মামলুক তলোয়ার
মামলুক স্থাপত্য

তথ্যসূত্র

আরও দেখুন
 
 A. Allouche: Mamluk Economics: A Study and Translation of Al-Maqrizi's Ighathat. Salt Lake City, 1994
 
Matthew Gordon, "The Breaking of a Thousand Swords: A History of the Turkish Military of Samarra (200-275 Ah/815-889 Ce)", SUNY Press, 2001.
 Ulrich Haarmann: Das Herrschaftssystem der Mamluken, in: Halm / Haarmann (Hrsg.): Geschichte der arabischen Welt. C.H. Beck (2004), 
 E. de la Vaissière, Samarcande et Samarra. Elites d'Asie centrale dans l'empire Abbasside, Peeters, 2007 Peeters-leuven.be  
 James Waterson, "The Mamluks" (History Today March 2006)

বহিঃসংযোগ

 Mamluk Studies Resources from the  Chicago Online Bibliography of Mamluk Studies and The Chicago Online Encyclopedia of Mamluk Studies Review at the University of Chicago 
 The Mamluks at BBC's In Our Time
Qur'an Carpet Page; al-Fatihah from a 14th-century Mamluk Qur'an at the World Digital Library

কিপচাক জাতি
মামলুক
মামলুক সালতানাত (দিল্লি)
উসমানীয় রাজনৈতিক ব্যক্তি
ইসলাম ও দাসপ্রথা
নাইট
আব্বাসীয় খিলাফতের সামরিক ইতিহাস
ইসলাম এবং দাসত্ব
মামলুক সালতানাত (কায়রো)
বজিরা

বজিরা () (সময়কাল - খ্রিস্টপূর্ব চতুর্থ শতাব্দী) হর্য্যঙ্ক রাজবংশের রাজা অজাতশত্রুর পত্নী ছিলেন।

সংক্ষিপ্ত জীবনী 
বজিরা কোশল রাজ্যের রাজা পসেনদি ও তার পত্নী মল্লিকার একমাত্র কন্যা ছিলেন। ৩৯২ খ্রিস্টপূর্বাব্দে মগধের রাজা ও পসেনদির ভগ্নীপতি বিম্বিসার তার পুত্র অজাতশত্রু কর্তৃক বন্দী হন ও পরের বছর বন্দী অবস্থায় তার মৃত্যু ঘটে। এই ঘটনায় ক্রুদ্ধ কোশল রাজ পসেনদি একদা তার ভগিনী কোশল দেবী ও বিম্বিসারের বিবাহের যৌতুক হিসেবে প্রদত্ত কাশী রাজ্য পুনরায় নিজের অধীনে নিয়ে নিলে অজাতশত্রু কোশল রাজ্যের বিরুদ্ধে যুদ্ধ ঘোষণা করেন। প্রথম যুদ্ধে অজাতশত্রু বিজয়ী হলেও পরের যুদ্ধে পরাজিত হন। কিন্তু গৌতম বুদ্ধের মতাদর্শে বিশ্বাসী পসেনদি তাকে মুক্ত করে তার কন্যা বজিরাকে তার সাথে বিবাহ দিয়ে যৌতুক হিসেবে কাশী রাজ্য ফিরিয়ে দেন। বজিরা উদয়িভদ্র নামক এক পুত্রসন্তানের জন্ম দেন, যিনি পরবর্তীকালে মগধের শাসক হিসেবে সিংহাসনে আরোহণ করেন।

তথ্যসূত্র 

হর্য্যঙ্ক রাজবংশ
খ্রিস্টপূর্ব ৬ষ্ঠ শতাব্দীর ভারতীয় ব্যক্তি
ভারতীয় সম্রাজ্ঞী
ভারতীয় বৌদ্ধ
প্রাচীন ভারতীয় নারী
প্রাচীন রাজকুমারী
খ্রিস্টপূর্ব ৬ষ্ঠ শতাব্দীর নারী
খ্রিস্টপূর্ব ৫ম শতাব্দীর নারী
খ্রিস্টপূর্ব ৫ম শতাব্দীর ভারতীয় ব্যক্তি
মগধের রানী সহধর্মিণী
উদায়িভদ্দক

উদায়িভদ্দক () বা উদয়ভদ্দ () বা উদয়ভদ্র () হর্য্যঙ্ক রাজবংশের রাজা ছিলেন, যিনি ৪৬০ খ্রিস্টপূর্বাব্দ থেকে ৪৪৪ খ্রিস্টপূর্বাব্দ পর্যন্ত মগধ শাসন করেন।

সংক্ষিপ্ত জীবনী 
উদায়িভদ্দক মগধের শাসক অজাতশত্রু ও তার পত্নী বজিরার পুত্র ছিলেন। ৪৬০ খ্রিস্টপূর্বাব্দে তিনি তার পিতাকে হত্যা করে সিংহাসনে আরোহণ করেন ও পরবর্তী ষোল বছর মগধ শাসন করেন। ৪৪৪ খ্রিস্টপূর্বাব্দে তার পুত্র অণুরুদ্ধক তাকে হত্যা করেন।

তথ্যসূত্র 

হর্য্যঙ্ক রাজবংশ
মগধের শাসক
খ্রিস্টপূর্ব ৫ম শতাব্দীর ভারতীয় রাজশাসক
নবুয়ত

নবুওয়াত () হলো একটি প্রক্রিয়া যাতে এক বা একাধিক বার্তা একজন নবির কাছে প্রেরণ করে এরপর অন্যান্য মানুষের কাছে পৌঁছে দেয়া হয়। এ ধরনের বার্তাতে সাধারণত স্বর্গীয় অনুপ্রেরণা, নির্দেশনা, অথবা আসন্ন ঘটনা সম্পর্কে (স্বর্গীয় জ্ঞানের তুলনা করে) বাণী অবতীর্ণ হয়। সমস্ত ইতিহাস জুড়ে, অতীন্দ্রিয় যোগাযোগ বা অদৃশ্য দর্শন নবুওয়াতের একটি সাধারণ লক্ষণ হিসেবে ব্যবহৃত হয়ে এসেছে।

ইসলাম ধর্ম 
নবুয়ত ইসলামের অন্যতম প্রধান গুরুত্বপূর্ণ বিষয় এবং নবী ঐশীবাণী-সংবলিত ধর্মগ্রন্থ প্রাপ্ত হলে নবী একজন রাসূলের বা বার্তাবাহকের পদবি লাভ করেন যাকে আরবীতে রিসালাত বা বার্তাবাহকত্ব বলা হয়। ইসলাম ধর্মমত অনুসারে বিভিন্ন যুগে প্রত্যেক জাতির কাছে আল্লাহ তাআলা নবি ও রাসুল পাঠিয়েছেন। 

কুরআনে বলা হয়েছে, 

রাসুলদেরকে আল্লাহ তার বাণী প্রেরণ করেছেন। কুরআনে বলা হয়েছে, 

ইসলাম অনুসারে সর্বশেষ নবী হলেন মুহাম্মাদ এবং তিনি মহাবিশ্ব ধ্বংস হওয়া অল্পকাল পূর্বে প্রেরিত হয়েছেন।

অন্যান্য ধর্মে

তথ্যসূত্র

ধর্ম
ইসলামি পরিভাষা
ভবিষ্যদ্বাণী
পৌরাণিক কাহিনী
যৌনবাহিত রোগ

যৌনবাহিত রোগ () হল সেসব সংক্রামক রোগ যেগুলো সাধারণত যোনীমৈথুন, মুখমেহন, পায়ুমৈথুনসহ নানাবিধ যৌনকর্মের মাধ্যমে বিস্তার লাভ করে। একে সংক্ষেপে এসটিডি (STD) উল্লেখ করা হয়। এছাড়াও একে যৌনবাহিত সংক্রমণ (sexually transmitted infections বা STI) অথবা যৌনব্যাধি (venereal diseases বা VD) নামেও অভিহিত করা হয়। চিকিৎসা শাস্ত্রের বিখ্যাত গ্রন্থ ডেভিডসন যৌনসংক্রমণে বিভিন্ন মানব অঙ্গপ্রত্যঙ্গের নাম বর্ণনা করা হয়েছে।

উল্লেখযোগ্য কিছু যৌনবাহিত রোগের নাম হলোঃ
 সিফিলিস(syphilis) বা ফিরিঙ্গি রোগ
 গনোরিয়া(Gonorrhoea) বা বিষমেহ
 ক্ল্যামাইডিয়া (Chlamydia)
 ট্রাইকোমোনিয়াসিস(Trichomoniasis)
 জেনিটাল হার্পিস (Genital herpes)
 জেনিটাল ওয়ার্টস (Genital warts)
 হেপাটাইটিস বি এবং সি (Hepatitis B & C)
 এইডস (এইচ আইভির জীবাণু)
 চ্যানক্রয়েড (Chancroid)
 গ্রানুলোমা ইনগুইনাল (granuloma inguinale)
 লিম্ফোগ্রানুলোমা ভেনেরিয়াম (lymphogranuloma venereum)।
একে যৌন বহনযোগ্য রোগ বলা অধিক যুক্তিযুক্ত কারণ এসব রোগের কিছুসংখ্যক রোগ অন্যান্য প্রক্রিয়াতেও ছড়ায় (যেমন এইচআইভি)।

কিছু সাধারণ যৌনরোগের জীবাণুর নামঃ
গনোরিয়া - Neisseria gonorrhoea. 
সিফিলিস - Treponema pallidum.  
জেনিটাল হার্পিস - Herpes simplex(type 2) 
এইডস -HIV virus 
দীর্ঘদিনের যকৃতের প্রদাহ -Hepatitis B & C virus 
জেনিটাল ওয়ার্টস - Human papilloma virus.

তথ্যসূত্র

বহিঃসংযোগ 

 
CDC Sexually Transmitted Diseases Treatment Guidelines, 2010
STD photo library  at Dermnet
UNFPA: Breaking the Cycle of Sexually Transmitted Infections at UNFPA
STDs In Color: Sexually Transmitted Disease Facts and Photos
: Sexually transmitted diseases in the U.S.

 
যৌনস্বাস্থ্য
মানব যৌনতা
যৌন রোগ
পায়ুসঙ্গমের মাধ্যমে সম্ভাব্য শারীরিক ক্ষতি
স্ফুলিঙ্গ (ভাস্কর্য)

স্ফুলিঙ্গ হচ্ছে শহীদ শামসুজ্জোহার স্মৃতির উদ্দেশ্যে শহীদ শামসুজ্জোহা আবাসিক হলের মূল ফটকের পাশে একটি স্মৃতি স্মারক স্ফুলিঙ্গ নির্মাণ করা হয়।

অবস্থান 
স্ফুলিঙ্গ (শহীদ শামসুজ্জোহা স্মৃতি ভাস্কর্য) রাজশাহী বিশ্ববিদ্যালয়ের শহীদ শামসুজ্জোহা আবাসিক হল প্রাঙ্গনে অবস্থিত।

আকার
১৫ ফুট উচ্চতা, ৩৮ ফুট দৈর্ঘ্য ও ২৪ ফুট প্রস্থ বিশিষ্ট এই ভাস্কর্যে শহীদ শামসুজ্জোহার ৩ ফুট উচ্চ আবক্ষ প্রতিকৃতি রয়েছে। ৫ মে, ২০১২ সালে রাজশাহী বিশ্ববিদ্যালয়ের তৎকালীন উপাচার্য অধ্যাপক ড. এম আবদুস সোবহান এটি উদ্বোধন করেন। তৎকালীন হল প্রাধ্যক্ষ অধ্যাপক মর্তুজা খালেদের সার্বিক ব্যবস্থাপনা ও চারুকলা বিভাগের অধ্যাপক এস এম জাহিদ হোসেনের তত্ত্বাবধানে একই বিভাগের প্রভাষক কনক কুমার পাঠক ভাস্কর্যটি নির্মাণ করা হয়।

স্থাপত্য তাৎপর্য
১৯৬৯ সালে পূর্ব পাকিস্তানের জনগণ ১৯৬৬-এর ছয় দফা ও ১১ দফা দাবিতে এবং শেখ মুজিবুর রহমানের বিরুদ্ধে আনিত আগরতলা ষড়যন্ত্র মামলার বিরুদ্ধে গণ-আন্দোলন গড়ে তোলে। ২০ জানুয়ারি পাকিস্তানি পুলিশের গুলিতে মিছিল করা অবস্থায় ছাত্র ইউনিয়নের নেতা আমানুল্লাহ আসাদুজ্জামান শহীদ হন। ১৫ ফেব্রুয়ারি ঢাকা সেনানিবাসে আগরতলা ষড়যন্ত্র মামলার অন্যতম আসামি সার্জেন্ট জহুরুল হককে হত্যা করা হয়। এই দুটি হত্যাকাণ্ডে আন্দোলন আরও বেগবান হয়ে ওঠে এবং উদ্ভূত পরিস্থিতি প্রাদেশিক সরকারের নিয়ন্ত্রণের বাইরে চলে যায়। কেন্দ্রীয় সরকার সামরিক বাহিনীর মাধ্যমে পরিস্থিতি নিয়ন্ত্রণে আনার চেষ্টা করে,  সান্ধ্যকালীন আইন জারি করে। ১৮ ফেব্রুয়ারি রাজশাহী বিশ্ববিদ্যালয়ের ছাত্ররা ১৪৪ ধারা ভঙ্গ করে মিছিল করার চেষ্টা করে। আন্দোলনকারী ছাত্ররা মিছিল বের করলে অনেক ছাত্রের জীবননাশের আশঙ্কা থাকায় প্রক্টর শামসুজ্জোহা নিজের পরিচয় দিয়েছিলেন সেনাসদস্যদের। কিন্তু সেনাসদস্যরা তার কথা উপেক্ষা করে বেয়নেট দিয়ে খুঁচিয়ে তাকে হত্যা করে।

তার মৃত্যুর পরপরই তৎকালীন রাজশাহী বিশ্ববিদ্যালয় প্রশাসন তার নামানুসারে নবনির্মিত আবাসিক হলের নামকরণ করেন শহীদ শামসুজ্জোহা হল এবং হলের মূল ফটকের পাশে একটি স্মৃতি স্মারক স্ফুলিঙ্গ নির্মাণ করা হয় ২০১২ সালে।

তথ্যসূত্র

আরও দেখুন
 শহীদ শামসুজ্জোহা
 রাজশাহী বিশ্ববিদ্যালয়
 বিদ্যার্ঘ (ভাস্কর্য)

রাজশাহী বিশ্ববিদ্যালয়
বাংলাদেশের স্বাধীনতা যুদ্ধের ভাস্কর্য
২০১২-এর ভাস্কর্য
বাংলাদেশের স্মৃতিস্তম্ভ ও স্মারক
পার্সি মেসওয়াক

পার্সি মেসওয়াক (বৈজ্ঞানিক নাম: Salvadora persica) (), হচ্ছে সালভাডোরা গণের একটি প্রজাতি। পারসিকা শব্দ থেকে বোঝা যায় এর উপস্থিতি ছিল প্রাচীন পারস্যে। মধ্যপ্রাচ্য, আফ্রিকা ও ভারতের মরু অঞ্চলে এই প্রজাতির উদ্ভিদ দেখতে পাওয়া যায়। পশ্চিম ভারতের মরুভূমি অঞ্চলে রাজস্থান ও গুজরাটে স্থানীয়ভাবে খারি জাল বা পিলু নামে পরিচিত। 
মোটামুটিভাবে মরু অঞ্চলের চিরহরিৎ এবং চরিত্রগতভাবে ঝুলে পড়া শাখার এই উদ্ভিদের বেঁচে থাকার জন্যে চাই পরোক্ষ জলের উপস্থিতি। লবণাক্ত মাটিতেও এটা বেশ সহজে জন্মে। একে দেখা যায় পাহাড়ের উপত্যকায়, বালির ভেতর, কখনো বা উঁইয়ের ঢিবির ওপরে।

এই গাছের কচি ডাল দিয়ে মেসওয়াক তৈরি হলেও শিকড় থেকে প্রস্তূত মেসওয়াকই ভাল। এর ভেতর সোডিয়াম, পটাশিয়াম, ক্যালসিয়ামসহ আছে দাঁত ও দাঁতের মাড়ির স্বাস্থ্যের জন্যে বিশেষ প্রয়োজনীয় ফ্লোরিন, যার পরিমাণ টুথপেস্টের দ্বিগুণ। অ্যান্টিব্যাক্টেটেরিয়াল ট্রাইক্লোসান ছাড়াও এতে আছে অ্যাস্ট্রিনজেন্ট যার কারণে রক্ত পড়া বন্ধ হয়। আরাকের ভেতরে থাকে খুব সূক্ষ্ম বালি যার জন্যে দাঁত ঝকঝকে পরিষ্কার হয়, অথচ এনামেল নষ্ট হয় না। চা, কফি আর ধূমপান করে যাদের দাঁত রং ধরে শ্রীহীন হয়ে পড়েছে তাদের জন্যে এটা খুব ভাল। নিয়মিত ব্যবহার করলে ওরাল ক্যান্সার হবার সম্ভাবনাও লোপ পায়।

শুধু মেসওয়াক হিসাবে নয়, এ গাছের আরো অনেক গুণ আছে যা সাধারণ্যে প্রচলিত নয়। এই গাছ রোপণ করে শস্যক্ষেত্রে উড়ে আসা বালি আটকানো হয়। এর ঝাল-মিষ্টি ফল থেকে তৈরি হয় অদ্ভুত পানীয়, আঠা থেকে তৈরি হয় ওষুধ আর রঙ-বার্নিশ। প্রাণীদের জন্যে খুব উপাদেয়, এর রসালো পাতা খেলে গাভীর দুধের পরিমাণ বেড়ে যায়। গাছের কাণ্ড থেকে পাওয়া যায় কয়লা। কাঠ কখনো ঘুণে ধরে না।

তথ্যসূত্র

বহিঃসংযোগ

Salvadora persica  at the Food and Agriculture Organization of the United Nations
Salvadora persica at the World Agroforestry Centre

সালভাডোরাসি
আফ্রিকার উদ্ভিদ
সাহারার উদ্ভিদকুল
মরক্কোর উদ্ভিদ
উত্তর আফ্রিকার উদ্ভিদকুল
ঔষধি উদ্ভিদ
পশ্চিম সাহারার উদ্ভিদকুল
১৭৫৩-এ বর্ণিত উদ্ভিদ
নামিবিয়ার উদ্ভিদ
পাকিস্তানের উদ্ভিদ
ইরানের উদ্ভিদ
গুল্ম
কার্ল লিনিয়াস কর্তৃক নামকরণকৃত ট্যাক্সা
ইসাবেল কাইফ

ইসাবেল কাইফ (জন্ম মার্চ ২২, ১৯৮৬) একজন ব্রিটিশ ভারতীয় মডেল এবং অভিনেত্রী। তার ১৪ বছর বয়সে তিনি মডেলিং শুরু করেন। ২০১৩ সালে যুক্তরাষ্ট্র–মেক্সিকোর যৌথ প্রযোজনায় নির্মিত মম চলচ্চিত্রে রোসিলিন চরিত্রের মাধ্যমে অভিনয় শুরু করেন। ২০১৪ সালে, বলিউড অভিনেতা সালমান খানের প্রযোজনায় নির্মিত কানাডীয় পরিচালক জাঁ-ফ্রাসোয়া পুলিয়েটের ডক্টর ক্যাবি চলচ্চিত্রে সিমোন চরিত্রে অভিনয় করেন। ২০১৯ সালে আসন্ন টাইম টু ড্যান্স চলচ্চিত্রে একজন বলরুম ল্যাটিন নর্তকীর চরিত্রে অভিনয়ের মাধ্যমে তিনি বলিউডে অভিষেক ঘটান।

কর্মজীবন 
ইসাবেল ১৪ বছর বয়সে মডেলিং পেশায় যুক্ত হন। যুক্তরাষ্ট্রের লস অ্যাঞ্জেলেসে তিনি চার বছর অভিনয়, পরিচালনা এবং নৃত্য বিষয়ে শিক্ষালাভ করেন।

ব্যক্তিগত জীবন 

ইসাবেল কাইফ ২২ মার্চ ১৯৮৬ সালে হংকংয়ে জন্ম নেন তার কাশ্মীরি বাবা মোহাম্মদ কাইফ এবং ব্রিটিশ মা সুজান টার্কোটের পরিবারে। তার ছয় বোন এবং এক ভাই রয়েছে। বলিউড অভিনেত্রী ক্যাটরিনা কাইফের তার জ্যেষ্ঠ বোন। প্রাপ্তবয়স্ক চলচ্চিত্র তারকা ক্রিস্টিন টার্নার, যিনি এছাড়াও বিভিন্ন নামে পরিচিত, তার সৎবোন।

ইসাবেল যুক্তরাষ্ট্রের সান ফ্রান্সিসকোয় অ্যালায়েন্ট আন্তর্জাতিক বিশ্ববিদ্যালয় থেকে স্নাতক সম্পন্ন করেন।

চলচ্চিত্রতালিকা

কর্মী হিসেবে 
 পারফরমেন্স: অ্যা সেলিব্রেশন অব ডিপেয়ার (২০১৩, স্বল্পদৈর্ঘ্য)
 সামুম বোনাম (২০১৪) – দ্বিতীয় সহকারী পরিচালক
 হেই ইউ, ইট'স মি (২০১৭, টিভি ধারাবাহিক) – প্রথম সহকারী পরিচালক (৩ পর্ব)

তথ্যসূত্র

বহিঃসংযোগ 

 

১৯৮৬-এ জন্ম
জীবিত ব্যক্তি
ভারতীয় নারী মডেল
ব্রিটিশ নারী মডেল
২১শ শতাব্দীর ভারতীয় অভিনেত্রী
হিন্দি চলচ্চিত্র অভিনেত্রী
ভারতীয় অভিনেত্রী
ভারতীয় টেলিভিশন অভিনেত্রী
ভারতীয় চলচ্চিত্র অভিনেত্রী
২১শ শতাব্দীর ব্রিটিশ অভিনেত্রী
ব্রিটিশ অভিনেত্রী
ব্রিটিশ টেলিভিশন অভিনেত্রী
ব্রিটিশ চলচ্চিত্র অভিনেত্রী
২১শ শতাব্দীর হংকং অভিনেত্রী
ভারতীয় বংশোদ্ভূত ব্রিটিশ অভিনেত্রী
ব্রিটিশ ভারতীয়
ভারতীয় বংশোদ্ভূত ব্রিটিশ ব্যক্তিত্ব
ইংরেজ বংশোদ্ভূত ভারতীয় ব্যক্তি
ক্রিকেটের ব্যাটিং গড়ের তালিকা

কমপক্ষে ২০ ইনিংসে অংশগ্রহণকারী ক্রিকেটারদের ব্যাটিং গড়ের তালিকাকে ঘিরে অত্র নিবন্ধ রচিত হয়েছে।

খেলোয়াড়ী জীবনে শীর্ষ টেস্ট গড়ের অধিকারী ক্রিকেটার

শীর্ষ ২০ অবসরপ্রাপ্ত টেস্ট ব্যাটসম্যান 

 * অপরাজিত থাকাকে বুঝায়।
টিকা: যদি ২০ ইনিংসের শর্তাবলী না রাখা হয়, তাহলে অবসর নেয়া খেলোয়াড়দের মধ্যে অ্যান্ডি গ্যানটিউমের গড় হবে ১১২.০০ যা তিনি তার একমাত্র টেস্ট ইনিংসে করেছিলেন।

শীর্ষ ১০ সক্রিয় টেস্ট ব্যাটসম্যান 

তথ্যসূত্র: ক্রিকইনফো। সর্বশেষ হালনাগাদ: ৯ জানুয়ারি ২০১৫
 * অপরাজিত থাকাকে বুঝায়।

টিকা: এ তালিকায় পুনরায় ২০ ইনিংসের শর্তাবলী প্রযোজ্য। উদাহরণ হিসেবে গ্যারি ব্যালেন্স ১৭ টেস্ট ইনিংসে বর্তমানে ৬৭.৯৩ গড়ে রয়েছেন।

একদিনের আন্তর্জাতিকে শীর্ষ গড়ের অধিকারী ব্যাটসম্যান

শীর্ষ ১০ অবসরপ্রাপ্ত ওডিআই ব্যাটসম্যান 

 * অপরাজিত থাকাকে বুঝায়।
 † বিশ্ব একাদশের পক্ষে খেলেছেন।

শীর্ষ ১০ সক্রিয় ওডিআই ব্যাটসম্যান 

 * অপরাজিত থাকাকে বুঝায়।

তথ্যসূত্র

বহিঃসংযোগ 
List of batsmen who have scored over 10000 One Day International cricket runs
Test averages at Cricinfo
ODI averages at Cricinfo

ক্রিকেট সম্পর্কিত তালিকা
ক্রিকেট রেকর্ড ও পরিসংখ্যান
ক্ল্যারি গ্রিমেট

ক্ল্যারেন্স ভিক্টর ক্ল্যারি গ্রিমেট (; জন্ম: ২৫ ডিসেম্বর, ১৮৯১ - মৃত্যু: ২ মে, ১৯৮০) নিউজিল্যান্ডের ডুনেডিনে জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। অস্ট্রেলিয়া ক্রিকেট দলের পক্ষে টেস্ট ক্রিকেটে অংশগ্রহণ করেছেন ক্ল্যারি গ্রিমেট। ক্রিকেটবোদ্ধাদের অভিমত, ক্রিকেটের ইতিহাসে অন্যতম স্পিন বোলার তিনি। এছাড়াও তিনি ফ্লিপারের উদ্ভাবক। বড়দিনে জন্ম নেয়া গ্রিমেট প্রসঙ্গে বিল ও’রিলি বলেন, ঐ দেশ থেকে বড়দিন উপলক্ষে তিনি সর্বশ্রেষ্ঠ উপহার হিসেবে অস্ট্রেলিয়া গ্রহণ করেছে।

প্রারম্ভিক জীবন 
শৈশবে বিদ্যালয়ের একজন শিক্ষক তাকে ফাস্ট বোলিংয়ের চেয়ে স্পিন বোলিংয়ে মনোনিবেশের জন্য উদ্বুদ্ধ করেন। ওয়েলিংটনে ক্লাব ক্রিকেটের পক্ষে খেলেন তিনি। ১৭ বছর বয়সে ওয়েলিংটনের পক্ষে প্রথম-শ্রেণীর ক্রিকেটে অভিষেক ঘটে তার। ঐ সময়ে নিউজিল্যান্ড টেস্ট ক্রিকেটভূক্ত দলের মর্যাদাপ্রাপ্ত হয়নি। ফলে, ১৯১৪ সালে প্রতিবেশী অস্ট্রেলিয়ায় অভিবাসিত হন। সেখানে তিন বছর সিডনির ক্লাব ক্রিকেটে অংশ নেন।

ভিক্টোরিয়ার এক রমণীর পাণিগ্রহণ করে মেলবোর্নে চলে যান ও ভিক্টোরিয়া বুশর‌্যাঞ্জার্সের পক্ষে প্রথম-শ্রেণীর ক্রিকেটে অভিষিক্ত হন ও প্রভূতঃ সফলতা লাভ করেন। তার ন্যায় উদীয়মান বোলারের আবির্ভাবে ১৯২৩-২৪ মৌসুমে সাউথ অস্ট্রেলিয়ার প্রথম পছন্দের স্পিন বোলারের মর্যাদা নষ্ট হয়ে যায় নরম্যান উইলিয়ামসের।

খেলোয়াড়ী জীবন 
৩৩ বছর বয়সে টেস্টে অংশগ্রহণের সুযোগ পান। ১৯২৪ থেকে ১৯৩৬ সময়কালে অস্ট্রেলিয়ার পক্ষে ৩৭ টেস্টে অংশ নেন। উইকেট প্রতি ২৪.২১ গড়ে ২১৬ উইকেট সংগ্রহ করেন। ১৯২৫ সালে অভিষেক টেস্টেই ইংল্যান্ডের বিপক্ষে অনুষ্ঠিত সিডনি টেস্টে দুইবার ৫-উইকেট শিকার করেন। টেস্ট ক্রিকেটের ইতিহাসে প্রথম খেলোয়াড় হিসেবে ২০০ উইকেট লাভের মাইলফলক স্পর্শ করেন তিনি। প্রতি খেলায় তিনি গড়ে ৬ উইকেট তুলে নেন।

টেস্ট জীবনের শেষ চার বছর দলীয় সঙ্গী ও বিখ্যাত লেগ স্পিনার বিল ও’রিলি’র সাথে অনেকগুলো উইকেট ভাগাভাগি করেন। সর্বমোট ২১বার পাঁচ-উইকেট ও খেলায় ৭বার ১০-উইকেট লাভ করেছেন। ডারবানে দক্ষিণ আফ্রিকার বিপক্ষে শেষ টেস্টে অংশ নেন। সিরিজে ৪৪ উইকেট পেলেও নিজ দেশে ১৯৩৬-৩৭ মৌসুমে অনুষ্ঠিত সফরকারী ইংল্যান্ডের বিপক্ষে দল থেকে বাদ পড়েন ও ফ্রাঙ্ক ওয়ার্ড তার স্থলাভিষিক্ত হন। ফলে ১৯৩৮ সালে ইংল্যান্ড সফরে তিনি যাননি।

সম্মাননা 

১৯৩১ সালে উইজডেন কর্তৃক বর্ষসেরা ক্রিকেটার মনোনীত হন। ১৯৯৬ সালে প্রবর্তিত অস্ট্রেলিয়ান ক্রিকেট হল অব ফেমে প্রথম দশজন অন্তর্ভুক্ত সদস্যের একজন হিসেবে তার অন্তর্ভুক্তি ঘটে। অন্যরা হচ্ছেন - জ্যাক ব্ল্যাকহাম, ফ্রেড স্পফোর্থ, ভিক্টর ট্রাম্পার, বিল পন্সফোর্ড, স্যার ডোনাল্ড ব্র্যাডম্যান, বিল ও’রিলি, কিথ মিলার, রে লিন্ডওয়াল ও ডেনিস লিলি। ৩০ সেপ্টেম্বর, ২০০৯ তারিখে আইসিসি ক্রিকেট হল অব ফেমে তার নাম অন্তর্ভুক্ত করা হয়।

২ মে, ১৯৮০ তারিখে ৮৮ বছর বয়সে অ্যাডিলেডে ক্ল্যারি গ্রিমেটের দেহাবসান ঘটে।

তথ্যসূত্র

আরও দেখুন 
 হার্বি টেলর
 ডেনিস লিলি
 ভিক্টর ট্রাম্পার
 ড্যামিয়েন ফ্লেমিং
 আইসিসি ক্রিকেট হল অব ফেম

বহিঃসংযোগ 

 
 

১৮৯১-এ জন্ম
১৯৮০-এ মৃত্যু
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
অস্ট্রেলিয়ায় নিউজিল্যান্ডীয় অভিবাসী
আইসিসি ক্রিকেট হল অব ফেমে প্রবেশকারী
ইনিংসে ১০ উইকেট লাভকারী ক্রিকেটার
উইজডেন বর্ষসেরা ক্রিকেটার
ওয়েলিংটনের ক্রিকেটার
কেনসিংটনের ক্রিকেটার
টেস্ট ক্রিকেট অভিষেকে ৫ উইকেট লাভকারী ক্রিকেটার
ডুনেডিন থেকে আগত ক্রিকেটার‎
দক্ষিণ অস্ট্রেলিয়ার ক্রিকেটার
ভিক্টোরিয়ার ক্রিকেটার
সাউথ মেলবোর্নের ক্রিকেটার
অস্ট্রেলিয়ান ক্রিকেট হল অব ফেমে প্রবেশকারী
স্পোর্ট অস্ট্রেলিয়া হল অব ফেমে প্রবেশকারী
অজিত কেশকম্বলী

অজিত কেশকম্বলী (; ) গৌতম বুদ্ধের সমসাময়িক একজন ভারতীয় বস্তুবাদী দার্শনিক ছিলেন।

দর্শন 
অজিত কেশকম্বলীর দর্শন সম্বন্ধে সুত্তপিটকের দীঘনিকায় সামঞ্ঞফলসুত্ত সহ মজ্ঝিমনিকায়ের বিভিন্ন সুত্তে উল্লেখ রয়েছে। তার মতে, মানুষ অগ্নি, বায়ু, জল ও ক্ষিতি এই চারটি বস্তুগত উপাদান বা চতুর্ভূত দ্বারা নির্মিত। মৃত্যুর পর দেহের অংশ হিসেবে ক্ষিতি পৃথিবীতে, বায়ু বায়ুতে, জল জলে ও অগ্নি অগ্নিতেই বিলীন হয়, মৃত্যুর পর আর কিহুর অস্তিত্ব থাকে না। পরলোক বা পুনর্জন্মকে তিনি খণ্ডন করেছেন, সেই কারণে এক জন্মের পাপ-পুণ্যের ফল অপর জন্মে ভোগ করা যায়, এই কর্মফলের ধারণাকেও তিনি খণ্ডিত করেছেন।

তথ্যসূত্র

আরো পড়ুন 
 Bhaskar, Bhagchandra Jain, Jainism in Buddhist Literature (Alok Prakashan, Nagpur, 1972)
 Debiprasad Chattopadhyaya, Indian Philosophy (People's Publishing House, New Delhi, 1964, 7th Edition: 1993)
 Damodar Dharmanand Kosambi, An Introduction to the Study of Indian History (Popular Prakashan, Mumbai, India, 1956)
 Damodar Dharmanand Kosambi, The Culture and Civilisation of Ancient India in Historical Outline (Routledge & Kegan Paul, London, 1965)
 Ñāṇamoli, Bhikkhu (trans.) and Bhikkhu Bodhi (ed.), The Middle-Length Discourses of the Buddha: A Translation of the Majjhima Nikāya (Wisdom Publications, Boston, 2001) .
 Walshe, Maurice O'Connell (trans.), The Long Discourses of the Buddha: A Translation of the Dīgha Nikāya (Wisdom Publications, Somerville, MA, 1995) .

ভারতীয় দার্শনিক
নাস্তিক দার্শনিক
খ্রিস্টপূর্ব ৬ষ্ঠ শতাব্দীর ভারতীয় দার্শনিক
পেট্রাপোল

পেট্রাপোল হল ভারতের পশ্চিমবঙ্গের উত্তর চব্বিশ পরগণার অন্তর্গত ইন্দো-বাংলাদেশ পেট্রাপোল-বেনাপোল সীমান্ত চেকপয়েন্টের একটি। এটি দক্ষিণবঙ্গের একমাত্র স্থলবন্দর এবং এশিয়ার বৃহত্তম স্থল শুল্ক-স্টেশন।
বর্তমানে এই পেট্রাপোলকে কেন্দ্র করে এক বিশাল অর্থনীতিক কর্মকাণ্ড গড়ে উঠেছে।

অবস্থান
কলকাতা থেকে ৯৫ কিলোমিটার দূরে জাতীয় সড়ক ৩৫ এর উপর অবস্থিত। এর নিকটতম শহর ও রেলস্টেশন হল বনগাঁ।

জনসংখ্যা
২০১১ সালের জনগননায় পেট্রোপলের মোট জনসংখ্যা হয়েছে ১,৭৭৮ জন।এর মধ্যে ৯২১ জন   পুরুষ ও ৮৫৭ জন মহিলা।

চিত্রশালা

তথ্যসূত্র

বহিঃসংযোগ

 Satellite map

বাংলাদেশ–ভারত সীমান্ত পারাপার
উত্তর চব্বিশ পরগনা জেলার শহর ও নগর
অটোমেটেড টেলার মেশিন

অটোমেটেড টেলার মেশিন বা অটোমেটিক টেলার মেশিন  (এটিএম, আমেরিকান, অস্ট্রেলিয়, সিঙ্গাপুরী, ভারতীয়, মালদ্বীপের, হিবার্নো এবং শ্রীলঙ্কান ইংরেজি), অটোমেটেড ব্যাংকিং মেশিন নামে পরিচিত, (এবিএম, কানাডীয় ইংরেজি), ক্যাশ মেশিন, ক্যাশপয়েন্ট, ক্যাশলাইন, বা কথ্য ভাষায় দেয়ালের মধ্যে ছিদ্র (ব্রিটিশ এবং দক্ষিণ আফ্রিকান ইংরেজি), একটি ইলেকট্রনিক টেলিযোগাযোগ ডিভাইস যা কোন কেরানি বা ব্যাংক টেলার বা কোষাধ্যক্ষের প্রয়োজন ছাড়াই কোন আর্থিক প্রতিষ্ঠানের গ্রাহকদের আর্থিক লেনদেন বিশেষ করে নগদ টাকা তোলার কাজ সম্পাদন করতে সক্ষম।

এই যন্ত্রের ধারণা প্রথম স্কটল্যান্ডের অধিবাসী জন শেফার্ড ব্যারনের ভাবনাতে আসে। চকলেট ভেন্ডিং মেশিন (চকলেট বিক্রি কারার স্বয়ংক্রিয় যন্ত্র) দেখেই তিনি এটিএম তৈরি করার কথা ভাবেন। ১৯৬৭ সালের ২৭ জুন লন্ডনে বার্কলেস ব্যাংকের এনফিল্ড শাখায় প্রথম এটিএম স্থাপন করা হয়। মেশিনটি পিন (পার্সোনাল আইডেন্টিফিকেশন নাম্বার) নম্বরের ভিত্তিতে কাজ করতো। আরো কিছু যোগ করে বলা যেতে পারে ব্যাংকিং লেনদেনকে আরো সহজ করার জন্য এটিএম এর পাশাপাশি এখন সি আর এম (ক্যাশ রিসাইকেল মেশিন এসেছে। যার সাহায্যে টাকা উত্তোলন ছাড়াও জমা দেয়া যাবে। দিন দিন এই মেশিনের ব্যবহার বাড়ছে। বাংলাদেশে দিন দিন এটিএম এর সংখ্যা বাড়ছে। যেভাবে কাজ করে এটিএম মেশিন - প্রথমে আমরা কার্ড প্রবেশ করার পর পিন নাম্বার চাপতে হয়। তারপর পিন নাম্বার আইডেন্টিটি চেক হবার পর তার রিকুয়েস্ট ব্যাংকের এটিএম এর সুইচে যায়। তারপর সেখান থেকে ভেরিফাই হলে একাউন্ট এর টাকা উত্তোলন করা যায়। এই প্রক্রিয়া মাত্র কয়েক ন্যানো সেকেন্ড এর মধ্যেই সম্পন্ন হয় আর গ্রাহক টাকা পায়।

তথ্যসূত্র

আরও পড়ুন 
 Brain, Marshall Marshall Brain's More How Stuff Works, John Wiley and Sons Ltd, New York, October 2002, 
 Donley, Richard Everything has its price, Fireside Books /Simon & Schuster, New Jersey, March 1995, 
 Guile, Bruce R., Quinn, James Brian Managing Innovation Cases from the Services Industries, National Academy Press, Washington (D.C.), January 1988, 
 Hillier, David Money Transmission and the Payments Market, Financial World Publishing, Kent UK, January 2002, 
 IESNA Committee Lighting for Automatic Teller Machines, Illuminating Engineering Society of North America, January 1997, 
 Ikenson, Ben Patents: Ingenious Inventions How They Work and How They Came to Be, Gina Black Dog & Leventhal Publishers, Inc., April 2004, 
 Mcall, Susan Resolution of Banking Disputes, Sweet & Maxwell, Ltd., December 1990, 
 Peterson, Kirk Automated Teller Machine as a National Bank under the Federal Law, William S. Hein & Co., Inc., August 1987, 
 
 Zotti, Ed Triumph of the Straight Dope, Random House, February 1999, 
 The Fraudsters - How Con Artists Steal Your Money ()by Eamon Dillon, published September 2008 by Merlin Publishing

বহিঃসংযোগ 

 'এটিএম' সম্পর্কিত বাংলাদেশ ব্যাংকে-এর নির্দেশন। 
 Popular ATM Scams to look out for
 Britain celebrates 40 years of the ATM 
 The Money Machines: An account of U.S. ATM history; By Ellen Florian, Fortune.com
 
 World Map and Chart of Automated Teller Machines per 100,000 Adults by Lebanese-economy-forum, World Bank data

 
১৯৬৭-এ কম্পিউটার-সম্পর্কিত প্রবর্তন
স্বয়ংক্রিয়তা
ব্যাংকিং সরঞ্জাম
ব্যাংকিং প্রযুক্তি
এমবেড পদ্ধতি
অর্থপ্রদান পদ্ধতি
ভিডিও ক্লিপ রয়েছে এমন নিবন্ধ
২০শ শতাব্দীর উদ্ভাবন
গ্রথিত ব্যবস্থা
সুয়েডীয় উদ্ভাবন
পরিশোধ ব্যবস্থা
১৯৬৭-এ অর্থনীতি
লঘু পর্নোগ্রাফি

Softcore বা লঘু পর্নোগ্রাফি হল বাণিজ্যিক নিশ্চল (still) ফটোগ্রাফি বা ছবি যাতে অশ্লীল যৌন-উদ্দীপনামূলক বিষয়বস্তু থাকে, কিন্তু তা মূল পর্নোগ্রাফির মত সুস্পষ্ট নয়।এতে প্রধানত অর্ধনগ্ন ও নগ্ন কলাকুশলী ও যৌনদৃশ্যের মাধ্যমে যৌন-উদ্দীপনা সৃষ্টি করা হয়। বিভিন্ন ম্যাগাজিন ও সমাচারপত্রে নগ্ন অভিনেতা বা মডেলদের ছবি সরাসরিই দেখানো হয়।তবে লঘু পর্নোগ্রাফিতে পুরুষ বা নারী যৌনাঙ্গ দেখানো হয় না। বিভিন্ন আর্ট ফিল্মে এই ধরনের নগ্নতাকে নান্দনিক দৃষ্টিকোণ থেকেও ব্যবহার করা হয়।

তথ্যসূত্র

আরও দেখুন
পর্নোগ্রাফি

পর্নোগ্রাফি
সফটকোর পর্নোগ্রাফি
চলচ্চিত্রে নগ্নতা